சாம்ராலா

சாம்ராலா (Samrala) என்பது இந்தியாவின் பஞ்சாப் மாநிலத்தில் உள்ள லூதியானா மாவட்டத்தில் அமைந்துள்ள ஒரு நகரமும் நகராட்சி மன்றமும் ஆகும். மாவட்டத் தலைமையகமான லூதியானாவிலிருந்து கிழக்கே சுமார் 35 கி.மீ. தொலைவில், சண்டிகர் செல்லும் நெடுஞ்சாலையில் அமைந்துள்ளது. சாம்ராலா ஒரு மூன்றாம் வகுப்பு நகராட்சியாகும். இந்த நகரத்தில் அமைந்துள்ள பழமையான தாலுகா அலுவலகத்திற்காகவும் இது அறியப்படுகிறது. சாம்ராலா என்ற பெயர் சாமா மற்றும் ராலா என்ற இரண்டு சகோதரர்களின் பெயரிலிருந்து வந்ததாக நம்பப்படுகிறது.

புவியியல்
.Falling Rain Genomics, Inc - Samrala என்ற புவியியல் ஆள்கூறுகளில் சாம்ராலா கிராமம் கடல் மட்டத்திலிருந்து  249 மீட்டர் (816 அடி) உயரத்தில் அமைந்துள்ளது.

மக்கள் தொகையியல்
2011ஆம் ஆண்டு மேற்கொள்ளப்பட்ட இந்திய மக்கள் தொகைக் கணக்கெடுப்பின்படி சாம்ராலா கிராமத்தில் மொத்தம் 19,678 பேர் வாழ்ந்தனர். இம்மக்கள் தொகையில் ஆண்களின் எண்ணிக்கை 10,375 ஆகவும் பெண்களின் எண்ணிக்கை 9303 ஆகவும் இருந்தது.

சாம்ராலா கிராமத்தில் 0-6 வயதுக்குட்பட்ட குழந்தைகளின் மக்கள் தொகை 2008 ஆகும்.  இது கிராமத்தின் மொத்த மக்கள் தொகையில் 10.20% ஆகும். சாம்ராலா கிராமத்தின் சராசரி பாலின விகிதம் 897 ஆகும். இது பஞ்சாப் மாநிலத்தின் சராசரியான 895-என்பதைவிட அதிகமாகும். மக்கள் தொகை கணக்கெடுப்பின்படி சாம்ராலாவின்  குழந்தை பாலின விகிதம் 803 ஆகும். இது பஞ்சாபின் சராசரியான 846-என்பதைவிட குறைவாகும்.

சாம்ராலாவில் பட்டியல் சாதியினரின் மக்கள் தொகை கணிசமாக உள்ளது. சாம்ராலாவின் மொத்த மக்கள் தொகையில் பட்டியல் சாதியினர் 29.11% ஆக உள்ளனர். சாம்ராலாவில் தற்போது பட்டியல் பழங்குடியினர் யாரும் இல்லை.

2011 மக்கள் தொகை கணக்கெடுப்பின்படி, சாம்ராலா நகரத்தில் உள்ள பல்வேறு மதக் குழுக்களின் மக்கள் தொகையை கீழேயுள்ள அட்டவணை காட்டுகிறது.
+சாம்ராலா நகரத்தில் மதக் குழுக்களின் அடிப்படையிலான மக்கள் தொகை, 2011 கணக்கெடுப்புhttps://censusindia.gov.in/nada/index.php/catalog/11389, India – C-01: Population by religious community, Punjab – 2011, Samrala (M Cl), Row 193மதம்மொத்தம்பெண்ஆண்இந்து9,7344,6345,100சீக்கியர்9,4014,4574,944இசுலாம்455165290கிறித்துவர்542826சமணம்523குறிப்பிடாதவர்291712மொத்தம்19,6789,30310,375

அரசியல்
இந்த நகரம் சாம்ராலா சட்டமன்றத் தொகுதியின் ஒரு பகுதியாகும்.
மேற்கோள்கள்

வெளி இணைப்புகள்
  Municipal Council Samrala
  Allahabad Bank, Samrala
  List of Villages in Samrala Tehsil

பகுப்பு:பஞ்சாப் மாநிலத்திலுள்ள கிராமங்கள்
பகுப்பு:லூதியானா மாவட்டம்